OpenLLM-France/wikimedia huggingface dataset:
# Sarah Gigante

Sarah Gigante (Melbourne, 2000ko urriaren 6a) australiar txirrindulari profesionala da. Gaur egun Movistar Team taldean lasterka egiten du.

## Palmaresa

2022
* Emakumeen Nafarroako Klasikoa

## Taldeak

* Holden Team Gusto (2018)
* Roxsolt Attaquer (2019)
* Team TIBCO-SVB (2020-2021)
* Movistar Team (2022-)

## Kanpo estekak

* Datuak: Q60457880
* Multimedia: Sarah Gigante / Q60457880
# Sarah Chaâri

Sarah Chaâri (2005eko maiatzaren 2a) Belgikako taekwondo praktikatzailea da. 2024an brontzezko domina irabazi zuen Udako Olinpiar Jokoetan eta urrezko domina 2022an Taekwondoko Munduko Txapelketan, Guadalajaran, Mexikon, eta Taekwondoko Munduko lehen emakumezko txapeldun bihurtu zen Belgikan. Hori egitean, Chaâri ere Taekwondoko lehen borrokalaria bihurtu zen historian, urte berean Junior eta Senior Munduko Txapelketetan urreak irabazten. Chaâri 2022an hasi zen goi-mailan, eta 2022an Munduko Taekwondo Junior Txapelketa irabazi zuen Sofian, abuztuan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | 67kg |
| Munduko Txapelketak ||||
| Urtea | Lekua | Domina | Proba |
| 2022 | Guadalajara | 01 ! | 62kg |
| Europako Txapelketak ||||
| Urtea | Lekua | Domina | Proba |
| 2022 | Manchester | 03 ! | 62kg |
| 2024 | Belgrad | 01 ! | 67kg |

## Erreferentziak

* ↑ (Nederlanderaz) Fieremans, Bart. (27 June 2023). «Taekwondoka Sarah Chaâri pakt goud voor Team Belgium op Europese Spelen en droomt van medaille in Parijs 2024» Het Laatste Nieuws.
* ↑ (Nederlanderaz) «Sarah Chaâri» TeamBelgium.be (Belgian Olympic and Interfederal Committee).
* ↑ «CHAARI Sarah» 2023 European Games 25 June 2023.
* 1 2 Txantiloi:En-BE «Olympics: Sarah Chaâri wins bronze in women's -67kg taekwondo» belganewsagency.eu 2024-08-09.
* ↑ Day 2 in Guadalajara Proves Golden for Belgium, Serbia and Mexico. World Taekwondo 16 November 2022.
* ↑ Berkeley, Geoff. (16 November 2022). «Soltero wins world title on home soil as Chaari and Khodabakhshi triumph» InsideTheGames.biz.
* ↑ SARAH CHAARI WORLD CHAMPION. Belgian Taekwondo Federation 17 November 2022.
* ↑ (Nederlanderaz) «Belgische tiener Sarah Chaari verovert goud op WK taekwondo» Sporza.be 16 November 2022.
* ↑ Sarah Chaari: One Year, Two World Titles. World Taekwondo 18 August 2022.
* ↑ Iran, Korea and Belgium among the gold medals on day 5 of Sofia 2022 World Taekwondo Junior Championships. World Taekwondo 6 August 2022.
# San Gabriel (udalerria)

San Gabriel Mexikoko udalerri bat da. Jalisco estatuan kokatua dago. 2010ean 15.310 biztanle zituen 747,45 km²ko azaleran. Herriburua [[San Gabriel (San Gabriel)|San Gabriel]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3175349
* Multimedia: San Gabriel Municipality / Q3175349
# San Gabriel Chilac (udalerria)

San Gabriel Chilac Mexikoko udalerri bat da. Puebla estatuan kokatua dago. 2010ean 14.454 biztanle zituen 109,02 km²ko azaleran. Herriburua [[San Gabriel Chilac (San Gabriel Chilac)|San Gabriel Chilac]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q7414200
* Multimedia: San Gabriel Chilac Municipality / Q7414200
# San García de Ingelmos

San García de Ingelmos Ávilako iparraldeko udalerri bat da. 2009ko erroldan, 118 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1630497
* Multimedia: San García de Ingelmos / Q1630497
# San Gabriel (Kalifornia)

San Gabriel, 1958an fundatua, Kaliforniako estatuko hiria da. 2000 urtean 39.804 biztanle zituen eta 3.721,8 pertsona Km²-ko dentsitatea. George Patton jeneralaren jaioterria da.

## Geografia

San Gabriel 34°5′39″N 118°5′54″W﻿ / ﻿34.09417°N 118.09833°W﻿ / 34.09417; -118.09833 koordenatuetan dago kokatua. Zentsu Bulegoaren arabera, hiriak 10,69 km²-ko azalera du.

### Hurbileko herriak

Hurrengo diagramak San Gabrieletik 8 km-ko erradioan dauden herriak erakusten ditu.

## Demografia

Zentsu Bulegoaren arabera, 2000. urtean etxebizitza bakoitzeko diru-sarreren bataz-bestekoa $85,807-ekoa zen, eta familiako diru-sarreren bataz-bestekoa $96,262-ekoa. Gizonezkoek $61,642-eko diru sarrerak zituzten bataz-bestez, emakumezkoen $59,302-en aurrean. Herriko per capita errenta $46,807-ekoa zen. Gutxi gorabehera, biztanleriaren %12,9 pobrezia-mugaren azpitik zegoen.

## Hezkuntza

Eskola publikoak Alhambrako Eskola Barruti Bateratuak kudeatzen ditu.

## Kanpo estekak

* Artikulu hau, osorik edo zatiren batean, gaztelaniazko Wikipediako «San Gabriel (California)» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q953437
* Multimedia: San Gabriel, California / Q953437
# San Gabriel (Trapagaran)

San Gabriel Trapagarango (Bizkaia) auzo bat da. 2007ko urtarrilaren 1eko erroldaren arabera, auzoak 52 biztanle ditu.

## Demografia eta biztanleria

San Gabrielko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 66 | 61 | 55 | 52 | 54 | 51 | 51 | 52 |

## Kanpo estekak

* Datuak: Q12266860
# San Galoren abadia

San Galoren abadia (alemanez: Abtei St. Gallen) Suitzako Sankt Gallen hirian kokaturiko beneditar abadetxea da. Karolingiar monasterioa 719an eratu zuten eta mendeetan zehar beneditar abadetxe nagusienetariko bat izan zen. Bere liburutegia Erdi Aroko liburutegirik inportanteenetariko bat da. Hiria abadetxearen inguruan sortu eta hazi zen. 1800an sekularizatua, 1848an hiriko katedral bihurtu zen. 1983an UNESCOk Gizateriaren Ondare izendatu zuen.

## Deskribapena

Karlomagno hil (814) eta berehala, Indenen eta Aachenen bildu zen Elizaren kontzilioa (816-817), eta han finkatu ziren erromatar liturgia eta monasterioetako arauak. Sankt Gallen abade-etxerako egindako planoa da monasterioetan ordena jartzeko borondate horren erakusgarri behinena. 820 aldera marraztu zuten, eta bertan laburtu zen kontzilioan monasterioei buruz erabakitakoa. Karolingiar arkitekturako eredutzat hartzen da.
Planoan aurreikusita eta jasota daude komentu batean sor daitezkeen beharrizan guztiak: logela, jangela, sukaldeak, eritegia, kalostra eta eskola, erromes eta bisitarientzako egoitza, ukuiluak eta beste hainbat eraikin, abadearen egoitza, eta, erdiko aldea eta espazio guztiaren ia erdia hartzen duela, eliza. Elizak badu berrikuntza bat, mendebaldeko dorrearen tokian abside bat baitu, ekialdekoari kontrajarrita. Eraikina mendebaldera orientatzeko formula hori erromatar ereduetatik hartu bide zuten, eta karolingiar liturgia erromatartu izanaren frogatzat hartzen da. Basilika bat da eliza, eta gurutzadura eta korua ditu ekialdean. Erdiko habearteak eta alboetakoek -zeinetan ere aldare asko dauden- ez dute espazio bakar jarraitu bat osatzen, baizik eta esparruka daude zatituak, hesi moduko batzuen bitartez. Ate eta sarbide asko zituen : mendebaldeko absidearen ondoan bi, eta beste hainbat iparraldetik bezala hegoaldetik. Mendebaldeko absidea San Petriri eskainita dago.

## Erreferentziak

* ↑ Codices Electronici Sangallenses

## Kanpo estekak

* Datuak: Q155699
* Multimedia: Fürstabtei St. Gallen / Q155699
# San Gabriel (argipena)

San Gabriel hitzak hainbat adiera ditu:
* San Gabriel, goiaingeru bat.
* San Gabriel, Kaliforniako hiri bat.
* San Gabriel, Trapagaraneko auzo bat.
# San Gabriel Mixtepec (udalerria)

San Gabriel Mixtepec Mexikoko udalerri bat da. Oaxaca estatuan kokatua dago. 2010ean 4.733 biztanle zituen 223,42 km²ko azaleran. Herriburua [[San Gabriel Mixtepec (San Gabriel Mixtepec)|San Gabriel Mixtepec]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3889168
* Multimedia: San Gabriel Mixtepec Municipality / Q3889168
# San Gabriel eta Santa Gema eliza (Irun)

San Gabriel eta Santa Gema eliza edota Pasionisten eliza Gipuzkoako Irun udalerrian dagoen eliza bat da.

## Kokalekua

Geltoki kalearen 24. zenbakian dago, Irungo erdigunetik Anaka auzorako bidean, eta Irungo geltokiaren alboan.

## Eraikina

Eraikinaren ezaugarri nabarmenena bere ganga erraldoia da.

## Mezak

* Lan egunetan, 9:00etan (astelehenak ez beste) eta 19:00etan.
* Igandetan: 9:00etan (Gurutze Gorria, gaztelaniaz), 9:30etan (euskaraz), 11:00etan (elebiduna) eta 12:30etan (elebiduna).
* Barnealdea.
* Ganga.
* Eraikina.

## Kanpo estekak

* Datuak: Q24084147
* Multimedia: Church of San Gabriel and Santa Gema, Irun / Q24084147
# San Gavino Monreale

San Gavino Monreale Medio Campidanoko (Sardinia, Italia) udalerria da.

## Kanpo estekak

* Datuak: Q287986
* Multimedia: San Gavino Monreale / Q287986
# Seamus O'Sullivan

Seamus O'Sullivan, James Sullivan Starkey benetako izenez, (1879ko uztailaren 17a - 1958ko martxoaren 24a) The Dublin Magazine aldizkariko editore eta poeta irlandarra zen. Dublinen jaio zen eta Rathgar aldirian bizitzen eman zuen helduaroa.
Bere liburuak Twilight People (1905), Verses Sacred and Profane (1908), The Earth Lover (1909), Selected Lyrics (1910), Collected Poems (1912), Requiem (1917), Common Adventures (1926), The Lamplighter (1929), Personal Talk (1936), Poems (1938), Collected Poems (1940), eta Dublin Poems (1946) dira.
Bere aita William Starkey (1836-1918), medikua ogibidez, poeta zen ere bai eta George Sigersonen laguna.
# Sean Hayes

Sean Patrick Hayes (Chicago, 1970eko ekainaren 26a), Estatu Batuetako aktorea da.

## Filmografia

| Urtea | Filma | Pertsonaia | Oharrak |
| 1986 | Lucas | | |
| 1996 | A&P | Sammy | |
| 1996 | Silk Stalkings | Roger | |
| 1998 | Billy's Hollywood Screen Kiss | Billy Collier | |
| 1998–2006 | Will & Grace | Jack McFarland | (194 atal) |
| 2000 | Buzz Lightyear of Star Command: The Adventure Begins | Brain Pod #13 | Ahotsa |
| 2001 | Cats & Dogs | Mr. Tinkles | Ahotsa |
| 2001 | Scrubs | Nick Murdoch | |
| 2001 | Saturday Night Live | Bera | |
| 2002 | Martin and Lewis | Jerry Lewis | |
| 2003 | Pieces of April | Wayne | |
| 2003 | The Cat in the Hat | Mr. Humberfloob | Ahotsa |
| 2004 | Win a Date with Tad Hamilton! | Richard Levy the Shameless | |
| 2005 | Roberto the Insect Architect | Narratzailea | |
| 2006 | Will & Grace: Say Goodnight Gracie | Jack McFarland | |
| 2006 | Tom Goes to the Mayor | Tour Guide | |
| 2006 | Lovespring International | Victor | |
| 2006—2007 | Campus Ladies | Marshall | |
| 2007 | 30 Rock | Jesse Parcell | "Hiatus" atala |
| 2007 | The Bucket List | Matthew (Thomas) | |
| 2008 | Man Stroke Woman | Asko | TV |
| 2008 | Soul Men | Danny Epstein | |
| 2008 | Igor | Brain | |
| 2010 | Cats & Dogs: The Revenge of Kitty Galore | Mr. Tinkles | Ahotsa |
| 2012 | The Three Stooges | Larry Fine | |
| 2012 | Portlandia | Bad Art Good Walls Associate | Cameo |
| 2012 | Parks and Recreation | Buddy Wood | "Lucky" atala |
* Datuak: Q223033
* Multimedia: Sean Hayes (actor) / Q223033
# Sean Nós

Sean Nós izendapena "era zaharra" irlandar abesti eta dantzen aipamena da, honako adiera ezberdinak eduki ditzakeelarik:
* Sean-nós abestia, usadiozko irlandar abesti herrikoi mota bat da.
* Sean-nós dantza, usadiozko irlandar dantza herrikoi mota bat da.
* Sean-nós dantza Amerikan, usadiozko edo "era zaharreako" irlandar abesti eta dantzak Amerikan.
* Sean Nós eta Sean-nós jarduerak, Sean Nós eta Sean-nós jardueren arteko ezberdintasuna.

## Kanpo estekak

* Datuak: Q1178179
# Sean O'Casey

Seán O'Casey, jaiotze izenez John Casey, irlanderaz Seán Ó Cathasaigh (Dublin, 1880ko martxoaren 30a, Irlanda – Torquay, Ingalaterra. 1964ko irailaren 18a) irlandar antzerkigilea izan zen. Nazionalismoa eta sozialismoari buru belarri loturik egon zen, Dublingo langile mailentzat antzezlanak idatzi zituen lehendabiziko egilea izan zen. Bere antzezlanetan batik-bat emakumenganako begirunezko tratamendua nabarmentzen da.

## Gaztaroa

O'Casey zena John Casey izenaz Dorset kaleko 85. zenbakian jaio zen, Dublingo iparraldean. Michael Casey, bere aita zena, arrain gordina jaten ari zela itota hil zen. Aitaren heriotza ondoren familiak larritasun eta zailtasun ugarietatik igaro behar izan zuen. Seánek ikusmen txarra zuen, honek bere ikasketetan kaltea besterik ez zion ekarri. Ikastetxea hamalau urteko adinarekin utzi eta lanbide ezberdinetan jardun zuen, tren gidari barne.
XIX. mendeko 90. hamarkadan, Seán eta Archie bere anaia nagusiak, Dion Boucicault eta William Shakespearen antzezlanak euren etxean bertan antzezten zituzten. Seánek Mechanics' Theatre antzokian antzezten zen Boucicaulten The Shaughraun antzezlanean paper txiki bat bereganatzea lortu zuen, antzoki hau gaur egun Abbey Theatre antzokia dagoen lekuan kokatzen zen.

## Politika

Irlandar nazionalismoak O'Caseyrengan pizten zuen erakarpena handiagotzen zihoan, ondorioz 1906an Liga Gaelikoaren kide bilakatu eta irlandera ikasi zituen. Irlandar gaita jotzen ere ikasi zuen eta St Laurence O'Tooleko Gaitajole Taldeko lehendakari eta idazkari postuetan ere aritu zen. Irlandako Errepublikar Anaitasunean sartu eta Dublingo langileen interesak defendatzeko asmoz Jim Larkinek sortutako Irish Transport and General Workers Union sindikatuaren ekintzetan nahastu zen.
1914ko martxoan Jim Larkinen Irlandar Gudaroste Hiritarraren Idazkari Nagusia bilakatu zen, berehala erakunde honen buru James Connolly bihurtu zelarik. 1914ko uztailaren 24an O'Caseyk bere kargua utzi zuen.

## Ikus, gainera

* William Butler Yeats
* James Connolly

## Kanpo loturak

* O'Casey gaur egungo literaturan
* O'Casey antzerkigilea Faber Webgunean
* O'Casey Artean eta Kulturan
* Bibliografia
* Seán O'Casey - Artistaren deskribapena atzerritar bezala
* Datuak: Q315170
* Multimedia: Sean O'Casey / Q315170
# Sean Flynn

Sean Leslie Flynn (Los Angeles, 1941eko maiatzaren 31 – 1970eko apirilaren 6a desagertua eta legez hiltzat jo zuten 1984an) estatubatuar aktore eta fotokazetaria izan zen, Errol Flynn eta Lili Damita aktoreen semea. Dukeko Unibertsitatean ikasketa laburrak egin ondoren, 1960ko hamarkadara arte aktore izan zen. 1966an Vietnamera iritsi zen, Paris Matchek enplegatuta, eta Time Life eta United Press Internationalentzat ere lan egin zuen. 1967an Sei Eguneko Gerraren berri eman zuen eta 1968an Vietnamera itzuli zen.

## Desagertzea

1970eko apirilaren 6an, kazetari batzuk Phnom Penhetik atera ziren Saigoneko prentsaurreko batera joateko. Sean Flynnek eta Dana Stonek motozikleta bidaiatzea erabaki zuten, besteekin limusinan joan beharrean. Jakina da Vietcongeko gerrillariek atxilotu zituzten errepide-kontrol batean. Hainbat iturriren arabera Khmer Gorriek hil zituzten. Bere amak 1984an hiltzat jotzea lortu zuen.
The Clash taldearen "Sean Flynn" abestiak bere historia kontatzen du. Flynnek ere paper nagusi bat du Michael Herren "Dispatches" liburua.

## Filmografia

* The Errol Flynn Theatre (1956ko Telesaila) - "Strange Auction" atala
* Where the Boys Are (1960)
* The Son of Captain Blood (1962)
* Duel at the Rio Grande (1963)
* Stop Train 349 (1963)
* Mission to Venice (1964)
* Temple of the White Elephant (1964)
* Seven Guns for Timothy (1966)
* Sharp-Shooting Twin Sisters (1966)
* Five Ashore in Singapore aka Singapore, Singapore (1967)
* Wheel of Ashes (1968)
* Datuak: Q327426
# Sean Astin

Sean Patrick Astin, jaiotzez Duke (Santa Monica, Kalifornia, 1971ko otsailaren 25a) estatubatuar aktore, zuzendari, ekoizle, eta ahots bikoiztaile bat da.
Antzeztutako film eta pertsonaia nabarmenen artean honakoak daude: Samwise Gamgee, Eraztunen Jauna: Eraztunaren Elkartea (2001), Eraztunen Jauna: Bi dorreak (2002) eta Eraztunen Jauna: Erregearen Itzulera (2003); Mikey Walsh, Goonietarrak (1985); Daniel "Rudy" Ruettiger, Rudy (1993); eta Bob Newby, Stranger Things (2017) telesailaren bigarren denboraldian.

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q189351
* Multimedia: Sean Astin / Q189351
# Sanada Nobutsuna

Sanada Nobutsuna (japonieraz: 真田 信綱, 1537-1575eko ekainaren 29a) Takeda klana zerbitzatu zuen XVI. mendeko samurai japoniar bat izan zen. Nobutsuna Matsuo gazteluan jaio zen, eta Sanada Yukitakaren seme nagusia izan zen. Adin nagusitasunera iristear zegoela, Takeda Shingenen izeneko shin kanjia (信) erabiltzea baimendu zioten, eta, beraz, Nobutsuma izena hartu zuen (信綱).
Uste denez, bere lehen kanpaina, Toishiko setioan izan zen. Takeda klanaren alde borrokatu zuen, honela, Takeda Shingenen hogeita lau jeneraletakotzat hartua izan zelarik. 1575eko Nagashinoko guduan, Nobutsuna, 200 zaldizkoren buru izan zen, gatazka honetan hil zelarik.
Bere iloba, Sanada Yukimura, bere garaiko samurairik ospetsuenetako bat bihurtu zen.
# Sanagustin Kulturgunea

    Ez nahasi Durangoko San Agustin Kultur Gunearekin.
Sanagustin kulturgunea Azpeitiko udalak zabaldu zuen 1995eko abenduan, San Agustin eliza izandako eraikinean. Nonbait Bilboko Kafe Antzokiak ezarri zuen kulturgune-ereduari jarraitzen dio.
552 m$^2$ eta 560 lagunentzako aforoa duen kulturgune honek bi oholtza ditu: nagusia eta arkupekoa. Espazio dinamikoa da, kultura eta ostalaritza uztartzen ditu. Uneoroko kulturgunea, zabala, taldeen plaza, ahalmen ekonomikoaren bidez kultur ahalmena, elkarlana, aisia eta euskara gune ere bai... Ekitaldiaren beharretara egokitzeko, bi oholtza ditu. Mota guztietako ekitaldiak antolatzeko prestatua.
Azpeitia inguruko kultura ekitaldiak eskaintzeko leku erreferentziazkoa izateko sortua, denborarekin jarduerak ugarituz joan dira. Kafe Antzokiari esker euskararen erabilera sustatzeko ekimenak garatuz joan dira.

## Jarduerak

Kulturgunearen jarduera nagusiak hauek dira,

### Kontzertuak

Zuzeneko musikari dagokionez, Urolako eszenatoki nagusietako bat da Sanagustin.

### Antzerkia

Azpeitiko Euskal Antzerki Topaketak batez ere Soreasu Antzokian izaten dira, baina Sanagustin Kulturgunean, gaztetxean, eta udaletxeko ganbaran erek egiten dira antzezlan batzuk.
* Azpeitiko Euskal Antzerki Topaketak

### Erakusketak

Argazkia eta pinturazkoak batez ere.

### Jantokia

Egunero bazkariak prestatzen dira.

### Bestelako ekitaldi eta ospakizunak

Euskalgintzaren erreferentziazko bilgunea izanik, euskal kulturarekin lotuta dauden erakundek hainbat ekitaldi ospatzen dira Sanagustinen. Esaterako, Udako Euskal Unibertsitateak hainbat jardunaldi antolatu ditu Sanagustinen: 2016an jardunaldi bat bakeaz, 2017an beste bat Eskola-jazarpenari buruz, 2018an Lurraldea eta hizkuntza IV. jardunaldia.
* Jardunaldiak
* Jardunaldia bakeaz (Azpeitia-UEU, 2016)
* Jardunaldia eskola-jazarpenaz (Azpeitia-UEU, 2017)

## Erreferentziak

* ↑ «Sanagustin Kulturgunea» Kulturaz Azpeitiko Kultur Kooperatiba (Noiz kontsultatua: 2022-09-23).
* ↑ San agustin Kulturgunea. «Kultur eduki digitalak» Kulturaz Artxibategi Digitala (Noiz kontsultatua: 2022-09-23).
* ↑ «Dena prest XXX. Antzerki Topaketetarako - Azpeitia» uztarria.eus (Noiz kontsultatua: 2022-09-22).
* ↑ «Bakea gugandik eraikitzen. Egia, justizia, erreparazioa eta berriro ez errepikatzeko bermea :: ikasi :: Udako Euskal Unibertsitatea» www.ueu.eus (Noiz kontsultatua: 2022-09-23).
* ↑ «Bullyingaren mugak gainditzen. Jardunaldia. :: ikasi :: Udako Euskal Unibertsitatea» www.ueu.eus (Noiz kontsultatua: 2022-09-23).
* ↑ «Lurraldea eta Hizkuntza - Hizkuntza Berdintasuna» ORAIN Gipuzkoa (Noiz kontsultatua: 2020-04-16).

## Ikus, gainera

* Bilboko Kafe Antzokia
* Espaloia Kafe Antzokia
* Ondarroako Kafe Antzokia
* Plateruena Kafe Antzokia
* San Agustin Kultur Gunea (Durango)

## Kanpo estekak

* Sanagustin kulurguneko multimedia-biltegia
* Nola heldu Sanagustin Kulturunera Googlemaps
* Datuak: Q114130822
* Multimedia: Sanagustin Kulturgunea / Q114130822
# Sanaga

Sanaga Kamerungo ibai nagusia da, herrialdea ekialdetik mendebaldera igarotzen duena. 603 kilometro luze da, Djerem eta Lom ibaien elkargunetik Biafrako golkoraino.

## Geografia

Adamawa goi-ordokitik jaisten diren Djerem eta Lom ibaiek eratzen dute Sanaga, eta Edea hiria zeharkatu ondoren Biafrako golkora isurtzen da, Ozeano Atlantikora. 603 kilometro luze da, 918 kilometro luze Djeremekin batera, eta 132.990 kilometro koadroko arroa drainatzen du (Kamerungo azaleraren laurdena).
Ur-jauzi ugari daude ibaiaren ibilguan zehar, zentral hidroelektrikoek argindarra ekoizteko baliatzen dituztenak (Mbakauko eta Edeako urtegiak).

## Hidrometria

Sanagaren emaria 1943-1980 bitartean neurtu zen Edean, ahoan bertan dagoen hirian. Ibaiak 131.520 kilometro koadroko eremua drainatua du gune horretan, ia arro osoa. Urteko batez besteko emaria 1.985 m³ segundoko da. Emari handiena urrian du (5.431 m³/s), eta txikiena, martxoan (517 m³/s).
Sanagaren batez besteko emariak (m³/s), Edean neurtuak Datuak: 1943 eta 1980 artean

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Sanaga Basin. Station: Edea. compositerunoff.sr.unh.edu (Noiz kontsultatua: 2022-3-6).

## Kanpo estekak

* Datuak: Q1250532
* Multimedia: Sanaga River / Q1250532
# Sanae Mishima

Sanae Mishima (japonieraz: 三島 早苗, Mishima Sanae) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1981 | 2 | 0 |
| Guztira | 2 | 0 |

## Erreferentziak

* ↑ Japan Football Association
* Datuak: Q50374705
# Sanahin monasterioa

Haghpat eta Sanahin monasterioak$^1$ UNESCOren gizateriaren ondarea :
| Mota | Kulturala |
| Irizpideak | ii, iv |
| Erreferentzia | 777 |
| Kokalekua | Lori Armenia |
| Eskualdea$^2$ | Europa eta Ipar Amerika |
| Koordenatuak | 41°05′14″N 44°39′58″E﻿ / ﻿41.087222°N 44.666111°E﻿ / 41.087222; 44.666111 |
| Izen ematea | 1996 (XX. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Sanahin monasterioa (armenieraz: Սանահին վանք) X. mendean fundatutako armeniar monasterio bat da, Lori probintzian kokatua.
Sanahin izenak "bestea baino zaharragoa" esan nahi omen du armenieraz, seguraski auzoko Haghpat monasterioa baino zaharragoa dela adierazteko. Bi herrixkak eta beraien monasterioak antzekoak dira, bata bestearekin ikusgai ordoki erdibitu batean parez pare kokatuak. Debed errekak banatzen ditu.
1996ko ekainean, Unescok Gizateriaren Ondare izendatu zuen, "Haghpat eta Sanahin monasterioak" izenarekin.

## Ezaugarriak

Litekeena da Sanahin monasterioa tenplu aurrekristau baten gainean eraiki izana. Erreferentziak badira ere eliza zaharragoak zeudela bertan, IV. eta V. mendekoak. Egungo monasterioa Khosrovanux erreginak, Axot III.a erregearen emazteak, eraikiarazi zuen 967 eta 970 artean. Kultura mailan garrantzi handia izan zuen, bertan irakasten baitziren gizarte zientziak, medikuntza eta beste zientzia batzuk. Scriptorium garrantzitsua zuen, nondik liburuak irteten ziren, horietako asko miniaturekin.
Monasterioa garai askotako eraikin multzo bat da: Astvatsatsin eliza ("Jainkoaren Ama"), Amenaprkitx eliza ("Salbatore"), nartexak (gavit), San Gregorio kapera, alademia bat, liburutegia eta ezkila-dorrea.
Salbatore elizak lau albo-kapera ditu. Nartexa (armenieraz gavit) elizari atxikia dago eta bi mende geroago eraiki zen, 1181an.
Monasterioa XII. mende arte Kiurikides familiarena zen.
* San Gregorio kapera.
* Portikoa
* Ezkila dorrea.
* Khatxkar bat.
* Barneko arkuak

## Erreferentziak

* ↑ Monastères de Haghbat et de Sanahin. UNESCO.

## Ikus, gainera

* Armeniar monasterioen multzoa Iranen
* Ejmiatsingo katedrala

## Kanpo estekak

* Datuak: Q1975614
* Multimedia: Sanahin Monastery / Q1975614